(1863) In Constantijns XXIste jaer Quamen met orlogen swaer Die Tuerken van verre ende van na , Dor die porten van Caspia , Ende quamen met haerre partyen Ende woesten Hermenien .In haer lant quam wilen plage , Die hem geduurde lange dage , So dattem die kerstine rieden , Die gemanc waren mettem lieden , Dat si in cruus hem daden sceren , Sone soude hem die plage niet deren .Dit daden si ende in corten stonde Quamen si weder in haer gesonde : Lange daer na hildsi den zede , Ende na hem haer geslachte mede .